આ પહેલા શુક્રવારે પુણેની અદાલતે સુધા ભારદ્વાજ, વર્નોન ગાન્ઝાલ્વિસ અને અરૂણ ફરેરાની જામીન અરજી રદ કરી હતી. જાન્યુઆરીમાં ભડકેલી ભીમા-કોરેગાંવ હિંસા મામલે પુણે પોલીસે માઓવાદીઓ સાથે સંબંધ રાખવાના આરોપમાં તેમની ધરપકડ કરી હતી. તેમની જામીન અરજીની વિરોધમાં તપાસ પંચે જણાવ્યું હતું કે આરોપીઓના માઓવાદીઓ સાથે સંબંધ એ બાબતને પૂરવાર કરે છે કે તેઓ માઓવાદી પ્રવૃત્તિઓમાં સામેલ હતા, જેમાં પ્રતિષ્ઠિત સંસ્થાઓના વિદ્યાર્થીઓની ભરતી કરી, તેમને ક્રાંતિકારી બનાવવા અને માઓવાદી પ્રવૃત્તિઓ માટે આર્થિક સહાયતા મેળવવા અને હથિયાર ખરીદવા માટે તેમને નક્કી કરેલા વિસ્તારોમાં મોકલવા વગેરે સામેલ થાય છે.